Doložka finančných, ekonomických a environmentálnych vplyvov
 a vplyvov na zamestnanosť

I.	Odhad dopadov na verejné financie

Realizácia Národného akčného plánu zamestnanosti na rok 2003 bude mať dopad na verejné financie v štátnom rozpočte v rozsahu schválenom v štátnom rozpočte na tento rok, ak jednotlivé ministerstva na programy nimi zahrnuté do Národného akčného plánu zamestnanosti použijú finančné prostriedky v rámci svojich kapitol na tento účel.
Je možné predpokladať, že realizácia niektorých priorít a cieľov najmä v rámci zásad I., II. a III. piliera bude mať vplyv na zvýšenie príjmov štátneho rozpočtu, ktoré sa však môžu výraznejšie prejaviť najskôr v roku 2004.
Z rozpočtu Národného úradu práce budú financované najmä tie aktivity Národného akčného plánu zamestnanosti, ktoré svojim charakterom patria do aktívnej politiky trhu práce. Avšak aj v tomto prípade rozsah financovania týchto aktivít je limitovaný rozpočtom NÚP na rok 2003.
Vzhľadom na charakter dokumentu a tiež preto, že až po jeho schválení vládou SR bude možné realizovať aktivity, projekty a programy na základe Národného akčného plánu zamestnanosti, v súčasnom období nie je možné kvantifikovať ich dopad na verejné financovanie.

II. Odhad dopadov na obyvateľov, hospodárenie podnikateľskej sféry a iných právnických osôb  

Navrhované opatrenia prispejú k zvýšeniu životnej úrovne obyvateľov predovšetkým podporou znovu zapojenia najmä rizikových skupín do aktivít na otvorenom trhu práce a podporovanom trhu práce a v dôsledku podpory rastu konkurencieschopnosti podnikateľskej sféry a ďalších právnických a fyzických osôb vykonávajúcich samostatnú zárobkovú činnosť.

III. Odhad dopadov na životné prostredie

Návrhy, ktoré obsahuje predkladaný materiál, sú v súlade s cieľmi štátnej environmentálnej politiky a nebudú mať žiadne negatívne environmentálne vplyvy.
  
IV.  Odhad dopadov na zamestnanosť

Predpokladajú sa pozitívne vplyvy realizácie priorít a cieľov uvedených v materiáli ako aj opatrení prijatých na zabezpečenie realizácie priorít a dosiahnutia cieľov na zvýšenie zamestnanosti, zvýšenie kvality zamestnanosti a na zlepšenie všeobecnej mobility pracovnej sily. Kvantifikácia týchto vplyvov v súčasnom období nie je možná.
Počíta sa s tým, že dopady realizácie Národného akčného plánu zamestnanosti na rok 2003 budú vyhodnotené v súhrnnej hodnotiacej správe k 31. 12. 2003, podľa ekonomických ukazovateľov, ukazovateľov politík a štrukturálnych ekonomických ukazovateľov, ktoré sú súčasťou rozpracovaných zásad. Súčasťou tejto správy bude aj vyhodnotenie dosiahnutého pokroku v plnení tých úloh, ktoré presahujú horizont roku 2003. Súhrnná správa o plnení Národného akčného plánu zamestnanosti na rok 2003 bude predložená na rokovanie vlády SR do 31. marca 2004.